### Kaupungin kesätyötuki 2025

on tarkoitettu 2006–2010 syntyneiden riihimäkeläisten nuorten kesätyöllistämisen tukemiseksi. Työnantajalla on mahdollisuus saada tukea enintään viiden nuoren kesätyöllistämiseen. Nuori on oikeutettu yhteen kesätyötukeen tai yhteen kaupungin kesätyöpaikkaan kesän aikana.

**Työsuhde 1.5. – 31.8.2025 välisenä aikana (nuoren kesäloman aikana)**

* työn tulee kestää kaksi, kolme tai neljä viikkoa:
	+ 2 viikkoa = 10 työpäivää
	+ 3 viikkoa = 15 työpäivää
	+ 4 viikkoa = 20 työpäivää
* työaika vähintään 50 % TES:n mukaisesta työajasta
* palkkaus työehtosopimuksen mukainen

**Työnantaja**

* riihimäkeläinen yritys tai yhdistys (EI yksityistalous, kunta, työllisyys- tai hyvinvointialue, säätiö tai valtio)
* voi saada tukea enintään viiden nuoren palkkaamiseen
* tekee kirjallisen työsopimuksen nuoren kanssa
* huolehtii ennakonpidätyksestä ym. lakisääteisistä työnantajavelvoitteista
* ilmoittaa tuen myöntäjälle työsuhteeseen liittyvistä muutoksista

**Tuen hakeminen mieluiten ennen työsuhteen alkua, viim. 31.8.2025 mennessä**

* tuen enimmäismäärä määräytyy työn keston mukaan:
	+ 2 viikkoa = tuki enintään 200 euroa
	+ 3 viikkoa = tuki enintään 300 euroa

4 viikkoa = tuki enintään 400 euroa

* tuen määrä tarkistetaan suhteessa toteutuneisiin työpäiviin; palkattomat poissaolopäivät vähentävät tuen määrää
* **nuori ja työnantaja allekirjoittavat kesätyötukihakemuksen yhdessä**
* tukea myönnetään määrärahojen puitteissa hakemusten saapumisjärjestyksessä, myös takautuvasti
* tukipäätös lähetetään työnantajalle ja nuorelle sähköpostitse

**Maksuhakemus lähetetään työsuhteen päätyttyä (perillä viimeistään 17.9.2025)**

* tuki maksetaan jälkikäteen erillisen maksuhakemuksen ja liitteiden perusteella
	+ liitteet: työsopimuskopio ja tosite palkan maksusta
* maksuhakemus lähetetään osoitteella
	+ tyollisyyspalvelut@riihimaki.fi (turvapostiohjeet kaupungin verkkosivuilta)
	+ Riihimäen kaupunki, työllisyyspalvelut, PL 125, 11101 RIIHIMÄKI

**Lisätietoa**

* tyollisyyspalvelut@riihimaki.fi